
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1123219 (1) 

Καθορισμός αποδοχών των μελών της Επιτροπής Καζίνων 
(Ε.Κ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπ’ όψη: 

1) Τις διατάξεις του άρθρου 9 παρ. 17 του Ν. 2160/ 
1993 «Ρυθμίσεις για τον τουρισμό και άλλες διατάξεις» 
(ΦΕΚ 117/Α/1993). 

2) Το Π.Δ. της 16ης Αυγούστου 1993 «Περί διορισμού 
των μελών της Επιτροπής Καζίνων» (ΦΕΚ 134/Γ/ 
19.8.1993). 

3) Το άρθρο 29Α του Ν. 1558/1985 που προστέθηκε με 
το άρθρο 27 του Ν. 2081 /1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 
1987...» (ΦΕΚ 154/Α/1992). 

4) Το άρθρο 40 του Ν. 849/1978 (Α' 232), όπως συ¬ 
μπληρώθηκε με το άρθρο 8 του Ν. 2129/1993 (Α' 57), 
αποφασίζουμε: 

1. Ορίζονται οι μηνιαίες αποδοχές του Προέδρου και 
των μελών της Επιτροπής Καζίνων σε 620.000 δρχ. (εξα¬ 
κόσιες είκοσι χιλιάδες). Το ποσό αυτό αυξάνεται με τις 
εκάστοτε χορηγούμενες ποσοστιαίες αυξήσεις που χορη¬ 
γούνται στους Δημόσιους Υπαλλήλους. 

2. Η απόφαση αυτή δεν προκαλεί δαπάνη στον κρατικό 
προϋπολογισμό αλλά βαρύνει τον προϋπολογισμό της Επι¬ 
τροπής Καζίνων (ειδικός λογαριασμός Νο 26000 (ΤτΕ): 
«ΛΟΓΑΡΙΑΣΜΟΣ ΕΠΙΤΡΟΠΗ ΚΑΖΙΝΩΝ Ν. 2160/93»). 

3. Η απόφαση αυτή αρχίζει να ισχύει από την 16η Αυ¬ 
γούστου 1993. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

- +- 

Αριθ. 1119331 (2) 

Διορισμός στη θέση του Επιθεωρητή της Επιτροπής Καζί¬ 
νων. 

ΟΙ ΓΕΝΙΚΟΙ ΔΙΕΥΘΥΝΤΕΣ ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπ’ όψη: 

1. Τη διάταξη της παρ. 4 του άρθρου 1 του Ν. 1256/ 
1982 «Για την πολυθεσία, την πολυαπασχόληση και την 
καθιέρωση ανωτάτου ορίου απολαβών στο δημόσιο το¬ 
μέα...» (Α' 65). 

- 2. Τις διατάξεις του άρθρου 9 παρ. 3 του Ν. 1835/1989. 

3. Τη διάταξη του άρθρου 9 του Ν. 2160/93 «Ρυθμίσεις 
για τον τουρισμό και άλλες διατάξεις» (Α' 117). 

4. Την αριθ. 33361 /91 κοινή Υπουργική απόφαση (ΦΕΚ 
703Β75.9.91). 

5. Το άρθρο 29Α του Ν. 1558/85 (άρθρο 27 Ν. 2081/ 
1992) (ΦΕΚ 154/Α/1992), αποφασίζουμε: 

1. Στη θέση του Επιθεωρητή της Επιτροπής Καζίνων 
δύναται να διορίζεται και συνταξιούχος της Ελληνικής 
Αστυνομίας, κάτοχος πτυχίου Α.Ε.Ι. της ημεδαπής ή ισοτί¬ 
μου της αλλοδαπής έχων δεκαετή τουλάχιστον εμπειρία 
ως αξιωματικός της Ελληνικής Αστυνομίας. 

2. Οι αποδοχές του συνταξιούχου από τη δεύτερη θέση 
του Επιθεωρητή της Ε.Κ. καθορίζονται με βάση τις ειδικές 
διατάξεις του άρθρου 9 παρ. 17 του Ν. 2160/1993. 

3. Η απόφαση αυτή δεν προκαλεί δαπάνη στον κρατικό 
προϋπολογισμό αλλά βαρύνει τον ειδικό λογαριασμό Νο 
26.000 ΤτΕ: «ΛΟΓΑΡΙΑΣΜΟΣ ΕΠΙΤΡΟΠΗ ΚΑΖΙΝΩΝ Ν. 
2160/93». 

Η απόφαση αυτή αρχίζει να ισχύει από την 16 Αυγού- 
στου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1993 
Οι Γενικοί Διευθυντές 

Υπ. Προεδρ. της Κυβ/σης Υπ. Οικονομικών 
Β. ΑΝΔΡΟΝΟΠΟΥΛΟΣ Β. ΡΙΖΑΣ 

-♦- 

Αριθ. 7727/(δίς)^ (3) 

Αύξηση κλινών της Νευρολογικής Κλινικής Αντωνίου Δ. 
Λυράκου και τροποποίηση της άδειας ίδρυσης της λει¬ 
τουργίας της. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την αριθμ. 7727/14.7.93 (ορθή επανακοινοποίηση) 
απόφαση του Νομάρχη Ανατολικής Αττικής, που εκδό- 
θηκε σύμφωνα με τις σχετικές διατάξεις των 451/62 και 
521 /63 Β. Δ/των αυξήθηκε η δύναμη της Νευροψυχιατρι- 
κής Κλινικής Αντωνίου Δ. Λυράκου κατά δέκα (10) κλίνες 
και τροποποιήθηκε η αριθμ. ΔΥ/29053/84 απόφαση 
άδειας ίδρυσης και λειτουργίας της επί της οδού Αγ. 
Σύλλα 7 στα Μελίσσια. 

Στο εξής η Κλινική θα λειτουργεί με συνολική δύναμη 
εκατό (100) κλινών. 

Κατά τα λοιπά ισχύει η αριθμ. ΔΥ/29053/84 απόφαση 
που τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. , 

Αγ. Παρασκευή, 10 Σεπτεμβρίου 1993 

Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
■-—♦-— 

Αριθ. 29891/(δις) (4) 

Τροποποίηση της αριθμ. ΔΥ. 33437/84 απόφασης Νο¬ 
μάρχη Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την αριθμ. 29891/21.9.93 απόφαση του Νομάρχη 
Ανατ. Αττικής, που εκδόθηκε σύμφωνα με τις σχετικές 
διατάξεις των Β.Δ. 451/62, 521/63, περί ιδιωτικών κλινι¬ 
κών και του Π.Δ. 247/91, τροποποιήθηκε η αριθμ. 
33437/84 απόφασή μας ως προς τα εταιρικά μερίδια της 
Νευροψυχιατρικής Κλινικής «ΘΕΡΑΠΕΥΤΗΡΙΟ ΑΘΗΝΑ» 
ΕΠΕ, στην όδό Κισσάβου 10, Βριλήσια, του Νομού Αττι¬ 
κής. Έτσι η Κλινική θα λειτουργεί στο εξής επ' ονόματι 
των σημερινών εταίρων, 1) Ζαχαρούλας Α. Σιμοπούλου, 2) 


Μαριάννας Α. Σιμοπούλου, 3) Σταματίας συζ. Α. Σιμοπού- 
λου, 4) Μάρκου Γ. Ξυλά, 5) Χρυσούλας συζ. Δ. Καφετζή, 
6) Κυριάκου Η. Πατουλίδη και 7) Μελπομένης Κ. Πατου- 
λίδη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 21 Σεπτεμβρίου 1993 
Με εντολή Νομάρχη 
Ο Διευθυντής 

ΚΩΝ/ΝΟΣ ΓΚΟΤΖΑΜΑΝΗΣ 
-♦- 

Αριθ. 6121 (5) 

Υπαγωγή του τακτικού προσωπικού της κοιν. Πλάνου Ζα¬ 
κύνθου στις διατάξεις Α' μέρους του Ν. 1188/81. 

Ο ΝΟΜΑΡΧΗΣ ΖΑΚΥΝΘΟΥ 
Με την 6121/27.8.93 απόφαση Νομάρχη Ζακύνθου 
που εκδόθηκε σύμφωνα με τις διατάξεις του άρθρου 3 του 
Ν. 1188/81, μετά από σύμφωνη γνώμη του Κοιν. Συμβου¬ 
λίου Πλάνου και σύμφωνη γνωμοδότηση του Υπηρεσιακού 
Συμβουλίου του άρθρου 5 του ίδιου νόμου, το τακτικό 
προσωπικό της Κοινότητας Πλάνου Ζακύνθου, υπάγεται 
στις διατάξεις του πρώτου μέρους του Ν. 1188/81. Από 
τις διατάξεις της απόφασης αυτής προκαλείται δαπάνη σε 
βάρος του προϋπολογισμού της Κοινότητας Πλάνου, το 
ύφος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 27 Αυγούστου 1993 
Με εντολή Νομάρχη 
Ο Διευθυντής 
ΚΩΝ/ΝΟΣ ΡΗΓΑΣ 

-♦- 

Αριθ. ΕΣ. 28574 (6) 

Ψήφιση του Οργανισμού Εσωτερικής Υπηρεσίας της Κοι¬ 
νότητας Λιγόρτυνου Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
του Κώδικος «Περί καταστάσεως προσωπικού Οργανι¬ 
σμών Τοπικής Αυτοδιοίκησης» όπως αντικαταστάθηκαν 
με τις όμοιες του άρθρου 26 του Ν. 1832/1989. 

β) Των άρθρων 1 -4 και 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των Οργανισμών Τοπικής Αυ¬ 
τοδιοίκησης και άλλες διατάξεις». 

γ) Του Π.Δ. 37α/1987 «Μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπ. Αυ- 
τοδ/σης και προσαρμογή διατάξεων στις ρυθμίσεις του Ν. 

1586/1986» όπως τροποποιήθηκαν με τις όμοιες του Π.Δ. 
22/1990. 

2. Τις 53560/59/6.8.1986, 75643/16.1.1987 και 
4403/88 σχετικές εγκυκλίους του Υπουργείου Εσωτερι¬ 
κών. 

3. Την 1901 /1986 εξουσιοδοτική απόφαση της Νομαρ¬ 
χίας όπως τροποποιήθηκε μεταγενέστερα. 

4. Την 7/1993 απόφαση του Κοινοτικού Συμβουλίου Λι- 
γόρτυνου με την οποία ψηφίζεται ο Οργανισμός Εσωτερι¬ 
κής Υπηρεσίας της Κοινότητας. 

5. Τη γνωμοδότηση του Υπηρεσιακού Συμβουλίου του 
άρθρου 14 του Ν. 1586/1986 που διατυπώθηκε στο 6/ 
1993 πρακτικό (α/α θέματος 3). 

6. Το 497/6.9.1993 έγγραφο της Κοινότητας Λιγορτύ- 
νου για το ύψος της δαπάνης που προκαλείται στον προϋ- 

πολογισμδ της Κοινότητας από τις διατάξεις της κανονι¬ 
στικής πράξης κατ’ εφαρμογή του Ν. 2081/92. 

7. Όλα τα στοιχεία του οικείου Υπηρεσιακού φακέλου, 
αποφασίζουμε: 

Α' Εγκρίνουμε την 7/1993 απόφαση του Κοινοτικού 
Συμβουλίου Λιγορτΰνου με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας, όπως ανα¬ 
λυτικά αναφέρεται σ’ αυτή, ώστε η τελική διάρθρωση και 
διαβάθμιση των Υπηρεσιών αυτής έχει ως εξής: 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικών 

Μία (1) θέση Γραμματέα με διαβάθμιση Γ-Α. 

Β; ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Λι- 
γορτύνου ύψους 3.400.000 δρχ. περίπου για το τρέχον οι¬ 
κονομικό έτος και 3.800.000 δρχ. περίπου για καθένα από 
τα επόμενα οικον. έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό της Κοινότητας τρεχ. χρήσεως δρχ. 
3.400.000 στον Κ.Α. 05/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Σεπτεμβρίου 1993 

Με εντολή Νομάρχη 
Ο Διευθυντής κ.α.α. 

ΕΥΣΤ. ΤΖΟΥΑΝΑΚΗΣ 

-♦- 

Αριθ. ΕΡ 855 ( 7 ) 

Τροποποίηση του άρθρου 29 του Κανονισμού λειτουρ¬ 
γίας, διοικήσεως και παροχών ΚΑΦ Ξηράς Θεσσαλονί¬ 
κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 3200/1955 «Περί διοικητικής 
αποκεντρώσεως». 

2. Τις διατάξεις του Ν.Δ/τός 532/1970 «Περί συμπλη- 
ρώσεως των διατάξεων περί διοικητικής αποκεντρώ¬ 
σεως». 

3. Τις διατάξεις του εδ. γ3 της παρ. 2 του άρθρου 68 του 
Π.Δ. 1156/77 «Περί Οργανισμού του Υπ. Εργασίας και του 
Π.Δ/τος 369/1989». 

4. Τις διατάξεις του άρθρου 53 του Κανονισμού Διοική- 
σεως και Παροχών ΚΑΦ Ξηράς θεο/νίκης. 

5. Την αναφορά του Κ.Α.Φ.Ξ.Θ. αριθμ. 140-30-11 - 
1992, με την οποία μας υποβλήθηκε απόσπασμα πρακτι¬ 
κών συνεδρίασης της Διοικούσας Επιτροπής αριθμός 29/ 
14.10.1992. 

6. Τη σύμφωνη γνώμη του Υπ. Εργασίας αριθμ. 10483/ 
20.7.1993, αποφασίζουμε: 

Εγκρίνουμε την κατ' εξαίρεση προσαύξηση, κατά 20% 
του ανωτάτου ορίου της χορηγουμένης εφάπαξ αποζημί¬ 
ωσης στους εξερχομένους του επαγγέλματος φορτ/τές, 
που διετέλεσαν πέραν της ΙΟετίας Πρόεδροι ή Γενικοί 
Γραμματείς των Σωματείων των Φορτ/τών, που υπάγονται 
στο ΚΑΦΞ θεσ/νίκης ή επί μία 10ετία μέλη της Διοίκησης 
της Ομοσπονδίας Φορτ/τών Ελλάδος, εφόσον θα υπάρχει 
οικονομική δυνατότητα της αντίστοιχης κατηγορίας φορτ/ 
τών και ύστερα από απόφαση της Διοικούσας -πιτροπής 
του Κ.Α.Φ., η οποία θα υποβάλλεται για έγκριση στον οι¬ 
κείο Νομάρχη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Σεπτεμβρίου 1993 

Ο Νομάρχης κ.α.α. 

ΑΝΑΣΤΑΣΙΟΣ ΑΝΑΣΤΑΣΟΠΟΥΛΟΣ 
-- 

Αριθ. 2303 (8) 

Παραχώρηση έκτασης στην Κοινότητα Καρτερών Ν. Θεσ¬ 
σαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του Β.Δ/τος 709/70 «Περί καθορι¬ 
σμού των διατηρουμένων υπέρ του Υπουργού και των Πε¬ 
ριφερειακών αρχών διανομαρχιακού επιπέδου του Υπουρ¬ 
γείου Γεωργίας κατά την παρ. 1 του Ν.Δ. 532/70». 

β) Το άρθρο 123 παρ. 10 του Αγροτικού Κώδικα, όπως 
αυτή τροποποιήθηκε με το άρθρο 6 του Ν. 994/72. 

2. Την 32/92 απόφαση του Κοινοτικού Συμβουλίου 

Καρτερών, με την οποία ζητείται η παραχώρηση του 164 
κοινόχρηστου τεμαχίου Ο.Δ. 1938 αγρ/τος Δορκάδος, 
εκτάσεως 12.750 τ.μ., το οποίο είναι χαρακτηρισμένο 
«ΑΛΩΝΙΑ», για τη δημιουργία Πισίνων και χώρων αναψυ¬ 
χής· , _ 

3. Το υπ’ αριθμ. 9/93 πρακτικό του Νομαρχιακού Συμ¬ 
βουλίου θεσ/νίκης, που γνωμοδοτεί υπέρ της παραχώρη¬ 
σης της αναφερόμενης παραπάνω έκτασης στην Κοινό¬ 
τητα Καρτερών. 

4. Τα υπ’ αριθμ. ΑΠ/πη/2238/116/93,.2954/30.7.91, 
Φ.9.1 ./Θ774/29.7.92, 5546/5.8.92 έγγραφα της Δ/νσης 
Πολεοδομίας, Δασαρχείου Λαγκαδά, Ε.Ο.Τ. και Εφορείας 
Κλασσικών Αρ/των, αντίστοιχα, με τα οποία δίνονται οι 
σύμφωνες γνώμες των παραπάνω Υπηρεσιών για την εν 
λόγω παραχώρηση, αποφασίζουμε: 

Παραχωρούμε, κατά κυριότητα, στην Κοινότητα Καρτε¬ 
ρών, σύμφωνα με τις διατάξεις του άρθ. 123 του Αγροτι¬ 
κού Κώδικα, το 164 τεμάχιο εκτάσεως 12.750 τ.μ. Ο.Δ. 
1938 αγρ/τος Δορκάδος για τη δημιουργία Πισίνων και 
Χώρων αναψυχής. 

Η παραχώρηση γίνεται με τον όρο: α) της ανάκλησης σε 
περίπτωση που δεν θα πραγματοποιηθεί ή αλλάξει ο σκο¬ 
πός της παραχώρησης, β) της μη εκποίησης και γ) της μη 
αποζημίωσης σε περίπτωση απαλ/σης υπέρ του Δημο¬ 
σίου. 

Η απόφαση αυτή έχει θέση Οριστικού τίτλου κυριότητας 
και μεταγράφεται ατελώς στα βιβλία μεταγραφών του Αρ¬ 
μοδίου Υποθ/κείου με τη φροντίδα της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 3 Σεπτεμβρίου 1993 

Ο Νομάρχης κ.α.α. 

Α. ΑΝΑΣΤΑΣΟΠΟΥΛΟΣ 

- + - 

Αριθ. 3602 ί 9 ) 

Παραχώρηση έκτασης στην Κοινότητα Φιλαδελφίου Ν. 
Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του Β.Δ/τος 709/70 «Περί καθορι¬ 
σμού των διατηρουμένων υπέρ του Υπουργού και τών Πε¬ 
ριφερειακών αρχών διανομαρχιακού επιπέδου του Υπουρ¬ 
γείου Γεωργίας κατά την παρ. 1 του Ν.Δ. 532/70».' 

, β) Το άρθρο 123 παρ. 10 του Αγροτικού Κώδικα, όπως 

αυτή τροποποιήθηκε με το άρθρο 6 του Ν. 994/72. 

2. Την 3/92 απδφαοη του Κοινοτικού Συμβουλίου Φιλα- 
δελφίου, με την οποία ζητά την παραχώρηση έκτασης για 
τη μεταφορά των Νεκροταφείων του συν/σμού Ανοιξιάς, 
σε έκταση 4 στρεμ. από το 183 κληροτεμάχιο αγρ/τος 
Ανοιξιάς. 

3. Το υπ’ αριθμ. 9/93 Πρακτικό του Νομαρχιακού Συμ¬ 
βουλίου θεσ/νίκης, που γνωμοδοτε! υπέρ της παραχώρη¬ 
σης της αναφερόμενης παραπάνω έκτασης στην Κοινό¬ 
τητα Φιλαδελφίου. 

4. Τα υπ’ αριθμ. 7253/12.3.93, 4361/25.1.93, 2383/ 
16.10.92, Φ 9.1710565/8.10.1992, έγγραφα της Εφο¬ 
ρείας Κλασσικών αρχ/των Δ/νσης Περιβάλλοντος, Δασαρ¬ 
χείου Σταυρού και Ε.Ο.Τ. αντίστοιχα, με τα οποία δίνονται 
οι σύμφωνες γνώμες των Υπηρεσιών για την εν λόγω πα¬ 
ραχώρηση, αποφασίζουμε: 

Παραχωρούμε, κατά κυριότητα, στην Κοινότητα Φιλα- 
δελφίου, σύμφωνα με τις διατάξεις του άρθρου 123 του 
Αγροτικού Κώδικα το 183 στ τεμάχιο εκτάσεως 4,000 
στρ. αγρ/τος Ανοιξιάς για τη μεταφορά Νεκροταφείων. 

Η παραχώρηση γίνεται με τους όρους: α) ανάκλησης 
στην περίπτωση μη εκπλήρωσης ή αλλαγής του σκοπού 
εντός τριετίας, ή της αλλαγής του σκοπού, β) της μη εκ¬ 
ποίησης και γ) της μη αποζημίωσης σε περίπτωση απαλ/ 
σης υπέρ του Δημοσίου; 

Η απόφαση αυτή έχει θέση Οριστικού τίτλου κυριότητας 
και μεταγράφεται ατελώς στα βιβλία μεταγραφών του Αρ¬ 
μοδίου Υποθ/κείου με τη φροντίδα της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 3 Σεπτεμβρίου 1993 
Ο Νομάρχης κ.α.α. 

Α. ΑΝΑΣΤΑΣΟΠΟΥΛΟΣ 

-4- 

Αριθ. ΔΥ/2/37058 (10) 

Έγκριση λειτουργίας Μονάδος Τεχνητού Νεφρού στη Γε¬ 
νική Κλινική Π.Κ. Αθανασιάδη & Σια Ο.Ε. Διοικητηρίου 
21 Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ2/37058 απόφαση του Νομάρχη θεσ/νίκης 
που εκδόθηκε σύμφωνα με τις διατάξεις των Β.Δ. 451/62, 
521/63 και 196/87, το άρθρο 24 του Ν. 1397/87 «περί 
ΕΣΥ», το άρθρο 4 του Π.Δ. 247/91, το άρθρο 5 παρ. 7 Π.Δ. 
517/91, εγκρίνουμε την χορήγηση άδειας λειτουργίας 
Μ.Τ.Ν. - οκτώ (8) κλινών στην Γενική Κλινική Π.Κ. Αθανα¬ 
σιάδη & Σια Ο.Ε. Διοικητηρίου 21. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 17 Σεπτεμβρίου 1993 

Ο Νομάρχης κ.α.α. 

Ο Διευθυντής Εσωτερικών 
ΑΝΑΣΤ. Γ. ΑΝΑΣΤ ΑΣΟΠΟΥΛΟΣ 

- ♦- 

Αριθ. ΔΥ/Γ2/44652 ( 11 ) 

Αδεια Ίδρυσης νέας πτέρυγας - επέκταση της ιδιωτικής 
κλινικής « Αγιος Γεώργιος» που ανήκει στο Ν.Π.Ι.Δ. 
«Κων/νος Γ. Στασινόπουλος Νευροψυχιατρικές Κλινι¬ 
κές Α.Ε.». , 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ2/44652 απόφαση του Νομάρχη Θεσσαλο¬ 
νίκης που εκδόθηκε σύμφωνα με τις διατάξεις των Β.Δ. 
451/62, 521/63 & 196/87, το άρθρο 24 του Ν. 1397/87 
«περί ΕΣΥ», τα άρθρα 4, 6 και 7 του Π.Δ. 247/13.6.91, 
εγκρίνουμε την Αδεια Ίδρυσης νέας πτέρυγας - επέ¬ 


κταση της ιδιωτικής κλινικής «ΑΓΙΟΣ ΓΕΩΡΓΙΟΣ» Πανό¬ 
ραμα θεσ/νίκης, που ανήκει στο Ν.Π.Ι.Δ. Κων/νος Γ. Στα- 
σινόπουλος Νευροψυχιατρικές κλινικές Α.Ε. 

Η Επέκταση - Ίδρυση αφορά 2 ψυχιατρικές Νοσηλευτι¬ 
κές Μονάδες Ενηλίκων - παίδων και Εφήβων δυναμικότη¬ 
τας εκάστης 30 κλινών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 17 Σεπτεμβρίου 1993 
Ο Νομάρχης κ.α.α. 

Ο Διευθυντής Εσωτερικών 
ΑΝΑΣΤ. Γ. ΑΝΑΣΤΑΣΟΠΟΥΛΟΣ 

- 4 - 

Αριθ. 10890 ( 12 ) 

Μεταβίβαση της κυριότητας των κοινοχρήστων εκτάσεων 
στην Κοινότητα Περάματος Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων: 

α) 197 του Αγροτικού Κώδικα (ΦΕΚ 342/1949 Α) 
β) 15 του Ν.Δ. 216/1973 (ΦΕΚ 271/1973 Α) 
γ) 23 του από 27 Ιουνίου 14 Ιουλίου 1945 Β.Δ. «Περί 
εκτελέσεως του Νόμου «Περί Αγροτικού Κτηματολο¬ 
γίου». 

δ) Του Β.Δ. 709/1970 «Περί καθορισμού των διατηρου- 
μένων υπέρ του Υπουργείου Γεωργίας αρμοδιοτήτων κλπ. 

2. Την υπ’ αριθμ. 143258/30.4.1986 διαταγή του Υπ. 
Γ εωργίας για το αντικείμενο του θέματος. 

3. Τα κτηματολογικά στοιχεία της συμπληρωματικής 
διανομής του αγροκτήματος «Πέραμα» (Δωδώνης) έτους 
1959 που κυρώθηκε με την υπ’ αριθμ. 145/1962 Πράξη 
του Υπουργικού Συμβουλίου (ΦΕΚ 203 Τ.Α.), αποφασί¬ 
ζουμε: 

1. Μεταβιβάζουμε κατά πλήρες δικαίωμα κυριότητας 
και χωρίς τίμημα στο Νομικό Πρόσωπο της Κοινότητας 
Περάματος Ιωαννίνων τις κατωτέρω κοινόχρηστες εκτά¬ 
σεις της συμπληρωματικής διανομής έτους 1959 του αγρ/ 
τος «Πέραμα» (Δωδώνης). 

Πίναξ 2 

Δρόμοι διανομής - κοινοί 

Τεμάχιο χωρίς αριθμό εμβαδού 5.586 τ.μ. 

2. Η μεταβίβαση των παραπάνω εκτάσεων τελεί υπό του 
όρους και περιορισμούς των διατάξεων του άρθρου 15 του 
Ν.Δ. 216/1973. 

3. Σημειώνουμε στα κτηματολογικά στοιχεία της οριστι¬ 
κής διανομής του αγρ/τος «Πέραμα» (Δωδώνης) τη μετα¬ 
βολή που επέρχεται με την παρούσα απόφαση εγγράφο- 
ντας στα ανωτέρω τεμάχια την Κοινότητα Πέραμα Ιωαννί- 
νων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Σεπτεμβρίου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΑΟΣ 
- 4 - 

Αριθ. 10894 (13) 

Μεταβίβαση της κυριότητας κοινόχρηστης έκτασης στον 
Δήμο Κόνιτσας Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων: 

α) 164 του Αγροτικού Κώδικα (ΦΕΚ 342/1949 Α) 

β) 15 του Ν.Δ. 216/1973 (ΦΕΚ 271/1973 Α) 

γ) 23 του από 27 Ιουν. /14 Ιουλ. 1945 Β.Δ. «Περίεκτε- 

λέσεως του Νόμου «Περί Αγροτικού Κτηματολογίου». 

δ) Του Β.Δ. 709/1970 «Περί καθορισμού των διατηρου- 
μένων υπέρ του Υπουργείου Γεωργίας αρμοδιοτήτων κλπ. 

2. Την υπ’ αριθμ. 143258/30.4.1986 διαταγή του Υπ. 
Γεωργίας για το αντικείμενο του θέματος. 

3. Τα κτηματολογικά στοιχεία της οριστικής διανομής 
του αγρ/τος «Κόνιτσα» Ιωαννίνων έτους 1956, που κυρώ¬ 
θηκε με το Ν.Δ. 3784/1957, αποφασίζουμε: 

1. Μεταβιβάζουμε κατά πλήρες δικαίωμα κυριότητας 
και χωρίς τίμημα στο Νομικό Πρόσωπο του Δήμου Κόνι¬ 
τσας Ιωαννίνων τις κατωτέρω κοινόχρηστες εκτάσεις της 
οριστικής διανομής έτους 1956 του αγρ/τος «Κόνιτσα» Ιω- 
αννίνων. 

Πίναξ 3 Χέρσα - Κοινά 

Αριθμός τεμαχίου 3085 εμβαδού 2.000 τ.μ. 

2. Η μεταβίβαση των παραπάνω εκτάσεων τελεί υπό 
τους όρους και περιορισμούς των διατάξεων του άρθρου 
15 του Ν.Δ. 216/1973. 

3. Σημειώνουμε στακτηματολογικά στοιχεία της οριστι¬ 
κής διανομής του αγρ/τος «Κόνιτσα» τη μεταβολή που 
επέρχεται με την παρούσα απόφαση εγγράφοντας στο 
ανωτέρω τεμάχιο τον Δήμο Κόνιτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Σεπτεμβρίου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

--♦- 

Αριθ. 10894 (14) 

Καθορισμός οικισμών Κοινοτήτων ή Δήμων (συμπληρωμα¬ 
τικός) Νομού Κοζάνης για την χορήγηση αδειών οικο¬ 
δομής από τους Προέδρους ή Δημάρχους αυτών. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις της παρ. 11 του αρθρ. 29 του Ν. 
1577/85 (ΦΕΚ 21ΟΑ), όπως προστέθηκε με την παρ. 8 
του 

αρθρ. 13 του Ν. 1647/86 (ΦΕΚ 141Α) βάσει της οποίας με 
απόφαση του Νομάρχη ορίζονται συγκεκριμένες Κοινότη¬ 
τες που εξουσιοδοτούνται να δίδουν άδειες οικοδομής. 

2. Την υπ’ αριθμ. 60885/4983/27.9.90 (ΦΕΚ Β 656/ 
16.10.90) Υπουργική Απόφαση με την οποία καθορίζο¬ 
νται τα σχετικά με τη χορήγηση αδειών οικοδομής από 
Προέδρους Κοινοτήτων. 

3. Την από 9.9.93 γνωμοδότηση του Συμβουλίου ΧΟΠ 
του Νομού Κοζάνης που διατυπώθηκε στην 22α Συνε¬ 
δρίαση αυτου θέμα Ιο (μόνο), (αριθμ. πρωτ. 62/93/ 
9.9.93). 

4. Το γεγονός ότι οι καθοριζόμενες κοινότητες ή οι οικι¬ 
σμοί θεωρούνται ότι έχουν κατά το μεγαλύτερο μέρος των 
διοικητικών τους ορίων περιοχές απομακρυσμένες ή δυ¬ 
σπρόσιτες και ταυτόχρονα έχουν γεωργικό και κτηνοτρο- 
φικό χαρακτήρα. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και ειδικώτερα στους προϋπολογι¬ 
σμούς των οικείων ΟΤΑ, αποφασίζουμε: 

Α. Καθορίζουμε τους πιο κάτω οικισμούς Κοινοτήτων 
(συμπληρωματικά), για τους οποίους οι πρόεδροι αυτών 
εξουσιοδοτούνται να χορηγούν άδειες οικοδομής σύμ¬ 
φωνα με τα άρθρα 3 και 4 της υπ' αριθμ. 60885/4983/ 
27.9/16.10.90 (ΦΕΚ 656Β Υπουργικής Απόφασης). 
Επαρχία Κοζάνης 

1. Οι οικισμοί των Κοινοτήτων : Βαθυλάκκου και Μεσ- 
σιανής. 

Επαρχία Βοΐου 


2. Οι οικισμοί των Κοινοτήτων: 

Επαρχία Εορδαίας 

3. Οι οικισμοί των Κοινοτήτων Καρυοχωρίου 

Β. Προηγούμενες σχετικές αποφάσεις μας εξακολου¬ 
θούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 2 παρ. 3 της σχετικής Υπουργικής 
Απόφασης. 

Κοζάνη, 21 Σεπτεμβρίου 1993 

Ο Νομάρχης 
ΛΟΥΚΑΣ ΚΑΤΣΑΡΟΣ 

-*- 

Αριθ. 12204 (15) 

Τροποποίηση επωνυμίας Αναπτυξιακού Συνδέσμου λόγω 

αποχώρησης μέλους, λόγω αλλαγής Γεωγραφικής Ενό¬ 
τητας στο Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 
323/89 περί Δ.Κ.Κ. 

2. Την απόφασή μας 16148/90/7.5.1991 (ΦΕΚ 376/ 
10.6.91 τ.Β') με την οποία συστάθηκε ο Αναπτυξιακός 
Σύνδεσμος με την επωνυμία Φελία - Φάρις και Αμύκλες 
της 4ης Γ.Ε. 

3. Την 65959/8.4.1992 κοινή απόφαση των συναρμο- 
δίων Υπουργών, με την οποία εντάχθηκε η Κοινότητα Αμυ- 
κλών από την 4η Γ.Ε. στην 2η Γ.Ε.(ΦΕΚ 509/6.8.1992 

τ.Β’). 

4. Την αριθ. 14/1993 νόμιμη απόφαση του Κ.Σ. Αμυ- 
κλών περί αποχώρησής της από τον Αναπτυξιακό Σύνδε¬ 
σμο για τους λόγους που ειδικότερα η απόφαση ορίζει κα¬ 
θώς και την 7/1993 όμοια του Δ.Σ. του Συνδέσμου με την 
οποία αποδέχεται την αποχώρηση της Κοινότητας Αμυ- 
κλών και αποφασίζει νόμιμα την τροποποίηση της επωνυ¬ 
μίας του, αποφασίζουμε: 

Α. Διαπιστώνουμε την αποχώρηση της Κοινότητας Αμυ- 
κλών από τον Αναπτυξιακό Σύνδεσμο για τους ανωτέρω 
εκτεθέντες λόγους. 

Β. Τροποποιούμε την 16148/90/7.5.1991 απόφασή 
μας ως προς την επωνυμία του Αναπτυξιακού Συνδέσμου 
«Φελία - Φάρις και Αμύκλες» και η επωνυμία γίνεται «Φε- 
λία - Φάρις». 

Κατά τα λοιπά ισχύει η ανωτέρω απόφασή μας. 

«Κάλυψη δαπάνης». Η ρύθμιση της πράξης αυτής δεν 
προκαλεί δαπάνη σε βάρος του προϋπολογισμού του Συν¬ 
δέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 15 Σεπτεμβρίου 1993 

Ο Νομάρχης 
ΑΘΑΝΑΣΙΟΣ ΠΕΠΠΑΣ 

- » - 

Αριθ. 9885 Ο®) 

Ψήφιση Ο.Ε.Υ. Κοινότητας Μακρυλιάς Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις του άρθρου 12 του Ν. 1188/81, όπως 
αντικαταστάθηκε με αυτές του άρθρου 26 του Ν. 1832/ 
89. 

2) Τις διατάξεις των άρθρων 1-4 του Ν. 1586/86. 

3) Τις διατάξεις των Π.Δ. 37α/87 και 22/90. 

4) Τις αριθμ. 53560/6.8.86, 75643/16.1.1987 και 

4403/20.1.1988 εγκυκλίους του ΥΠ.ΕΣ. 

5) Την αριθμ. 25/92 απόφαση του Κ.Σ. Μακρυλιάς ανα¬ 
φορικά με την ψήφιση του ΟΕΥ της Κοινότητας. 

. 6) Την αριθμ. 1 /1993 σύμφωνη γνωμοδότηση του Υπη¬ 
ρεσιακού Συμβουλίου του άρθρου 14 παρ. 9 του Ν. 
1586/86 που διατυπώθηκε στο αριθμ. 1/1993 πρακτικό 
του. 

7) Όλο το σχετικό φάκελλο, αποφασίζουμε: 
Εγκρίνουμε τον Ο.Ε.Υ., της Κοινότητας Μακρυλιάς που 
ψηφίσθηκε με την αριθμ. 25/1992 απόφαση του Κ.Σ. και 
ο οποίος παρουσιάζει την παρακάτω διάρθρωση και δια- 
βάθμιση. 

Άρθρο 1 

Συγκρότηση Υπηρεσιών 

Η υπηρεσία της Κοινότητας συγκροτείται από τη Διοικη¬ 
τική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση γραμματέα του κλάδου ΔΕΙ με βαθμό Γ-Α. 
Άρθρο 3 

Προσόντα διορισμού - καθήκοντα κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις με¬ 
ταβολές υπηρεσιακής κατάστασης, το προβάδισμα, τις 
ποινές, τη λύση της υπαλληλικής σχέσης, ιατροφαρμα¬ 
κευτική περίθαλψη, τα έξοδα κηδείας, των μονίμων υπαλ¬ 
λήλων που προβλέπονται από τον οργανισμό, ρυθμίζονται 
από τις διατάξεις του Ν. 1188/81 και των διαταγμάτων 
που εκδίδονται σε εκτέλεση του Νόμου αυτού. 

Άρθρο 4 

Αρμοδιότητες και αντικείμενα της Διοικητικής 
Υπηρεσίας 

Στην αρμοδιότητα της Διοικητικής Υπηρεσίας ανήκουν 
(ενδεικτικά απαρίθμιση). 

ΓΡΑΜΜΑΤΕΑΣ ΚΟΙΝΟΤΗΤΑΣ 
α) Η μέριμνα για την τήρηση του βιβλίου επίπλων και 
σκευών και διαφύλαξη αυτού. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας των φακέλλων 
του αρχείου και τη σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας πλην της απόρρητης αφού προηγουμένως τεθεί 
υπόψη του Προέδρου χωρίς καθυστέρηση και να γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου, η καταχώρηση τους στο βιβλίο πρα¬ 
κτικών αυτού η μέριμνα για την υπογραφή του και την έκ¬ 
δοση αντιγράφων. 

ε) Η κατάρτιση με τον Πρόεδρο σχεδίου του προϋπολο¬ 
γισμού της Κοινότητας και η συνυπογραφή με τον Πρόε¬ 
δρο της Κοινότητας των βεβαιωτικών καταλόγων, επιβο¬ 
λής βεβαίωσης και είσπραξης των εν γένει κοινοτικών 
εσόδων και η διεξαγωγή της εν γένει λογιστικής υπηρε- 
σίάς της Κοινότητας. 

στ) Η υπογραφή όλων των σχεδίων των προς υπογραφή 
εγγράφων και όλων των πιστοποιητικών και πινάκων που 
προβλέπουν οι ισχύουσες διατάξεις. 

ζ) Η ενημέρωση του Προέδρου για την πορεία των οικο¬ 
νομικών της Κοινότητας και η προσυπογραφή με τον Πρό¬ 


εδρο των χρηματικών ενταλμάτων της Κοινότητας. 

η) Η επιμέλεια κατάρτιση του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοι¬ 
νότητας ύδρευσης, φωτισμού, άρδευσης, καθαριότητας 
αποχέτευσης ως και πάσης άλλης δημιουργηθεισομένης 
υπηρεσίας στο μέλλον. 

ι) Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από Νόμους, Δ/τα κ.λπ. 

Άρθρο 5 

Αυτός ο οργανισμός ισχύει από τη δημοσίευση του στην 
Εφημερίδα της Κυβέρνησης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους 2.500.000 δρχ. περίπου για το τρέχον οικονομικό 
έτος και 2.700.000 δρχ. περίπου για καθένα από τα επό¬ 
μενα οικονομικά έτη. 

Για την ανωτέρω δαπάνη έχει έγγραφέ! πίστωση στον 
προϋπολογισμό της Κοινότητας Μακρυλιάς ύψους 
2.500.000 δρχ. με τα στοιχεία «Αποδοχές τακτικών υπαλ¬ 
λήλων». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγ. Νικόλαος, 20 Σεπτεμβρίου 1993 
Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

' -♦- 

Αριθ. ΤΒΠ/Φ13.4/170/537 (17) 

Απόρριψη αίτησης για χορήγηση άδειας μεταλλευτικών 
ερευνών στο Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 

Με την ΤΒΠ/Φ13.4/170/537/17.9.93 απόφαση του 
Νομάρχη Πιερίας, απορρίφθηκε η αίτηση της «ΛΑΡΚΟ» 
Ανώνυμος Ελληνική Μεταλλευτική και Μεταλλουργική 
Εταιρεία Λαρύμνης με έδρα την Αθήνα - Λεωφόρος Αμα¬ 
λίας 20, για χορήγηση άδειας μεταλλευτικών ερευνών 
στην περιφέρεια των Κοινοτήτων Αγίου Δημητρίου - Σκο¬ 
τεινών του Ν. Πιερίας σε χώρο εκτάσεως 1.383,325 
στρεμμάτων που προσδιορίζεται με αζιμουθιακές συντε¬ 
ταγμένες που ανάγονται στο κέντρο φύλλου του επιτελι¬ 
κού χάρτου «ΚΑΤΕΡΙΝΗ» κλίμακος 1:100.000 με 
1. = 40 15’ και Μ = 1 °15' και που έχει τα εξής όρια: 


ΤΣ Α 

Χ = -14.000 

και Ψ = - 4.650 

ΤΣ Β 

Χ = -14.304,61 

και Ψ = -5.350,95 

ΤΣ Γ 

Χ = -14.622,05 

και Ψ = - 5.680,67 

«Σέλωμα» 

Χ = -15.242 

και Ψ = -5.782 

ΤΣ Δ 

Χ = -14.980,73 

και Ψ = -4.416,21 

ΤΣΕ 

Χ = -14.262,31 

και Ψ = -4.132,19 

ΤΣ Ζ 

Χ = -13.837,4 

και Ψ = -4.169,82 


λόγω μη συναίνεσης του Υπουργείου Πολιτισμού για την 
εν λόγω έρευνα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κατερίνη, 17 Σεπτεμβρίου 1993 

Ο Νομάρχης 
ΝΙΚ. ΚΥΡΙΑΚΙΔΗΣ 

Αριθ. 13148 (18) 

Διόρθωση της 12345/5.4.65 απόφασης του Νομάρχη 
Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 και 5 του Ν. 3200/55 
«περί διοικητικής αποκεντρώσεως», όπως συμπληρώθη¬ 
καν με τις διατάξεις των άρθρων 1 και 4 του Ν.Δ. 532/70 
«περί συμπληρώσεως των διατάξεων περί διοικητικής 
άποκεντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών Αρ¬ 
χών διανομαρχιακού επιπέδου αρμοδιοτήτων επί θεμάτων 
του Υπουργείου Γεωργίας», όπως αυτό τροποποιήθηκε με 
το Π.Δ. 94/93. 

3) Το Β.Δ. αριθ. 347/71 «περί των παρά τις Περιφερεια¬ 
κές Υπηρεσίες του Υπουργείου Εθνικής Οικονομίας επί 
θεμάτων Γεωργίας Συμβουλίων». 

4) Την υπ’ αριθ. ΕΣ/1533/23.2.90 απόφασή μας, με την 
οποία ανατέθηκαν στο Δ/ντή Γεωργίας ορισμένα από τα 
καθήκοντά μας. 

5) Την υπ’ αριθ. 12345/5.4.65 απόφασή μας, με την 
οποία μεταβιβάστηκαν στην Κοινότητα Λιθότοπου, όλες οι 
κοινόχρηστες εκτάσεις του αγροκτήματος Διλόφου. 

Επειδή από παραδρομή ίσως στην ανωτέρω απόφαση, 
γράφτηκε το υπ’ αριθ. 63 κοινόχρηστο τεμάχιο έκτασης 
9.460.503 τ.μ., ενώ ο σωστός αριθμός αυτού του τεμα¬ 
χίου είναι 62, κρίνουμε ότι πρέπει να διορθωθεί η από¬ 
φαση αυτή, προς το μέρος αυτής, που αφορά το υπ’ αριθ. 
63 τεμάχιο από το λαθεμένο 63, στο σωστό 62, αποφασί¬ 
ζουμε: 

Διορθώνουμε την υπ’ αριθ. 12345/5.4.93 απόφασή μας 
και μόνο ως προς το μέρος αυτής, που αφορά το υπ’ αριθ. 
63 κοινόχρηστο τεμάχιο: 

άπό το λαθεμένο: υπ’ αριθ. 63 τεμάχιο έκτασης 
9.460.503 τ.μ. 


στο σωστό: υπ’ αριθ. 62 τεμάχιο έκτασης 9.460.503 τ.μ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Σεπτεμβρίου 1993 

Με εντολή Νομάρχη 
Η Διευθύντρια Γ εωργίας 

I. ΓΑΒΡΙΗΛΙΔΟΥ 

—--♦- 

Αριθ. 130 (19) 

Χορήγηση οικοδομικών αδειών από Προέδρους Κοινοτή¬ 
των στο Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Την απόφαση Υπουργού ΠΕΧΩΔΕ 60885/4983/ 
27.9.90 (ΦΕΚ 656 Β'). 

2. Την προηγούμενη απόφασή μας 340/5.2.92 (ΦΕΚ 
514 Β'). 

3. Το έγγραφο 78918/7896/11.9.92 της Δ/νσης Πολε- 
οδομικού Σχεδιασμού του ΥΠΕΧΩΔΕ, προς το Τ.Π. και 
Π.Ε. Ν. Χίου. 

4. Τη σύμφωνη γνώμη του Συμβουλίου Χωροταξίας Ν. 
Χίου, όπως εκφράστηκε στο πρακτικό του της 17.11.92, 
θέμα 5ο. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Ανακαλούμε την προηγούμενη απόφασή μας με αριθμό 
340/5.2.92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 16 Σεπτεμβρίου 1993 
Ο Νομάρχης 

ΝΙΚΟΛΑΟΣ ΧΡΙΣΤΟΠΟΥΛΟΣ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ 


» 

10.000 

» 

500 

δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

·) 

» 

» 

» 

Α.Ε. 

& Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









